যে ব্যক্তি ইসলাম গ্রহণ করে তাকে মুসলিম (আত্মসমর্পনকারী) বলা হয়। যেহেতু সে ব্যক্তি আল্লাহ্‌ ও তাঁর রাসূলের পক্ষ থেকে যেসব বিধি-বিধান এসেছে সেগুলোর প্রতি আত্মসমর্পণ করেছে, আনুগত্য করেছে। আল্লাহ্‌ তাআলা বলেন: “যে ব্যক্তি, যে নিজেকে বোকা প্রতিপন্ন করে সে ছাড়া ইব্রাহীমের ধর্ম থেকে কে মুখ ফিরিয়ে নেয়? নিশ্চয়ই আমি তাকে পৃথিবীতে মনোনীত করেছি এবং সে পরকালে সৎকর্মশীলদের অন্তর্ভুক্ত”।[সূরা বাকারা, আয়াত: ১৩০-১৩১] আল্লাহ্‌ তাআলা আরও বলেন: “হাঁ, যে ব্যক্তি নিজেকে আল্লাহর উদ্দেশ্যে সমর্পন করেছে (ইসলাম গ্রহণ করেছে) এবং সে সৎকর্মশীলও বটে, তার জন্য তার পালনকর্তার কাছে পুরস্কার রয়েছে। তাদের ভয় নেই এবং তারা চিন্তিতও হবে না”।[সূরা বাক্বারা, আয়াত: ১১২]